*Referat af bestyrelsesmøde 11.06.19 kl. 17.00*

Til stede:

Jakob Thykier, Jens Kronborg, Tobias Ravn, Max Møller Hansen, Mads Thyge Ryssel, Turid Eikeland

Tilforordnet: Rektor Pernille Brøndum Rasmussen.

Afbud: Melanie Eriksen, Gitte Damm, Ida Skov Fougt

Referent: Flemming Nybro Sørensen

*Dagsorden:*

0*.* Velkommen til Gitte Damm fra FOA

1. Godkendelse af dagsorden
2. Godkendelse af referat fra 26.03.19 (bilag vedlagt)
3. Siden sidst

3.1 Opfølgning på ”Arbejdstidens anvendelse” og fuldførelse på 2hf (bilag)

3.2 Politisk opmærksomhed, møde med Departementschefen, SU-træk (bilag)

3.3 VUC´s grundfortælling

3.4 Opfølgning på strategi 2020 (bilag)

3.5 Paneldebatter i forbindelse med FV19

1. Meddelelser

3.1 Formanden

3.2 Rektor

3.3 Øvrige bestyrelsesmedlemmer

1. Økonomi: regnskab 1. kvartal, budgetter, ledelsesberetning (bilag)
2. Ny cheflønsaftale, status
3. Udspaltning til FGU, status
4. Resultatkontrakt for Rektor for indeværende og evt. næste skoleår (bilag)

8.1 Gennemgang af årets resultatkontrakt ved Rektor

8.2 Vurdering af målopfyldelse og udmøntning af kontrakt for 2018-2019 (indstilling vedlagt)

8.3 Drøftelse af emner til næste skoleårs kontrakt

1. Evt.

9.1 Efterårets møder

17.09 (skal helst flyttes)

26.11 (julefrokost)

***Referat:***

Ida Skov Fougt skal fortsætte på FGU. Der vælges ny medarbejderrepræsentant i august måned.

**1. Velkommen til Gitte Damm fra FOA**

Gitte Damm måtte desværre melde afbud - så velkomst på næste møde.

**1. Godkendelse af dagsorden**

Dagsordenen godkendt.

**2. Godkendelse af referat fra 26.03.19**

Referatet blev godkendt

**3. Siden sidst**

3.1: Pernille gennemgik bilag om arbejdstidens anvendelse. Indikator 1 er lærerens samvær med kursister. Det er det tal vi får taxameter efter. Indikator 2 er øvrig tid med kursister. Vores tal siger 35, mens landstal på STX og HF er 30,8. Vi er gode til indikator 1 men vi skal blive bedre til at registrere aktiviteter under indikator 2, da dette tal ikke er helt retvisende.

3.2: Pernille orienterede om møde med departementschefen. Ministeriet har beregnet hvor længe en person har modtaget fuld SU i sektoren i 6 år eller mere. Der vil komme tilsyn om dette emne til efteråret. Vores opgørelse viser at vi har 5 kursister der er godkendt til SU i 52 måneder som det længste. Der er ikke noget mistænkeligt i disse tal, da kursisten kan være startet på avu og nu går på HF.

3.3: Film speaket af Pernille blev vist.

3.4: Pernille gennemgik status og resultater på indsatsområderne i strategiarbejdet. Vi har styrket VUC´s profil og har især succes når vi laver kursistportrætter. Vi markedsfører overbygning på HF i vores område. Vi har etableret læringscenter i Kalundborg som nu også bliver indført i Holbæk. Nyt LMS (Canvas) er i indkøringsfase. Trivsel på arbejdspladsen er ikke blevet igangsat. Har høj prioritet.

3.5: Vi har haft paneldebatter til såvel EU-valget som Folketingsvalget i begge afdelinger.

**4. Meddelelser**

4.1: Formanden havde ingen meddelelser.

4.2: Rektor meddelte, at vi udbyder 5. semester på 2-årig HF. Tilbuddet er til de kursister, der ønsker at tage en lang videregående uddannelse.

3.3: Der var ingen meddelelser

**5. Økonomi: regnskab 1. kvartal, budgetter, ledelsesberetning (bilag eftersendt)**

Flemming gennemgik kvartalsregnskabet samt ledelsesberetningen for 1. kvartal 2019. Resultatet er tilfredsstillende. Der er et overskud på 307 t.kr. mere end forventet.

Aktiviteten har været 14,5 årselever større end budgetteret, hvilket har øget taxameterindtægterne. Der har været øget aktivitet på avu, mens der på 2-årig HF har været større frafald en forventet.

Aktiviteten i 1. halvår 2019 forventes at blive 4 årselever lavere end budgettet.

Forventningerne til augustoptaget er uændret.

Et foreløbigt skøn for regnskabsresultatet for 2019 viser et underskud på ca. 1 mio kr. Indtægterne er blevet reduceret 990 t.kr., idet vi ikke mere er berettiget til socialt taxameter.

Bestyrelsen tog kvartalsregnskabet og ledelsesberetningen til efterretning.

**6. Ny cheflønsaftale, status**

Aftalen er ikke udsendt endnu. Den skal være underskrevet af de forhandlingsberettige parter. Punktet udsættes til næste møde. Når aftalen kommer udsendes den til bestyrelsens medlemmer.

**7. Udspaltning til FGU, status**

Formandsskabet samt Pernille har været til mæglingsmøde med FGU-institutionen samt repræsentanter fra undervisningsministeriet.

Der indgås aftale om at Torvet 10 sælges. Ministeriet har midler til at dække et eventuelt underskud ved salget.

2 ejendomsmæglere er anmodet om at vurdere salgspris baseret på hurtigt salg samt give tilbud på omkostningerne ved salget.

Salget skal foregå hurtigt og gerne inden udgangen af december 2019. Hvis ejendommen ikke er solgt inden jul, udbydes ejendommen i offentligt udbud og sælges til lavestbydende.

Der laves aftale med FGU-institutionen om, at evt. gevinst/tab deles mellem de to institutioner. FGU-institutionen skal være med til at dække vores omkostninger frfa august 2019.

Når aftalen er udfærdiget bemyndiges formandsskabet til at godkende og lukke aftalen.

Der skal laves regnskab pr. 31/7 2019 og ny åbningsbalance udfærdiges samt dokumenter i forbindelse hermed.

Der berammes bestyrelsesmøde til 30/9 2019. Revisor deltager i dette møde, hvis der ikke foreligger ren revisorpåtegning.

**8. Resultatkontrakt for Rektor for indeværende år og evt. næste skoleår (bilag udsendt)**

8.1: Pernille gennemgik den udsendte redegørelse for de opnåede mål henhold til kontrakten. Basisrammens 2 punkter var a) Procesplan for FGU b) Samarbejde vedr. VEU. Ekstrarammens 2 punkter var a) Ny Automatisorganisering af undervisningen (2-årig HF) b) Læringscenter.

8.2: Bestyrelsens vurdering af målopfyldelsen. Bestyrelsen vurderede at rektors målopfyldelse var 100% i forhold til resultatkontraktens mål og på baggrund af den skriftlige rapportering og mundlige gennemgang med tilhørende dokumentation. (PR og FNS forlod mødet under dette punkt).

8.3: Efter drøftelse af forskellige emner besluttedes det, at følgende emner kan indgå i ny resultatkontrakt.

* Tæt samarbejde med FGU, kommuner og aftagerinstitutioner
* SPS - fokus på FGU og diagnoseramte
* Ekstra strategiindsats i Kalundborg. Finde løsninger for afdelingen samt skabe andet image i Kalundborg.
* Automatisering i administration og studievejledning
* VEU-strategi - øget samarbejde med VUC’er i regionen

Hvis der ikke kommer cheflønsaftale inden næste møde bemyndiges formandsskabet til at udfærdige og fremsende kontrakt til endelig vedtagelse på bestyrelsesmødet 30/9 2019.

**9. Eventuelt**

9.1: Efterårets møder fastsat til 30/9 og 26/11 kl. 17.00.

9.2: Invitation til jubilæumsfest i anledning af Pernilles 25 års jubilæum 15/8 2019 blev godkendt.

Mødet hævet kl. 19.45.

Noteret, 20.06.2019

Flemming Sørensen